《送王原常用其留别诗句为题三首 其三 分歧思不禁》
明代·杨守阯

馥馥春兰姿，皎皎秋月辉。流光照我怀，馨香袭我衣。

游子惜日暮，行人怀路歧。对酒未成醉，揽衣重徘徊。

孤兽不遑食，离鸿亦呜悲。感之复叹息，益抱离群思。

四海皆兄弟，白首谁相知。断金良不易，丽泽一以资。

胡为远离别，各在天一涯。南陔有真乐，伐木多苦辞。

怀哉复来斯，三岁以为期。

作者简介：（1436—1512）浙江鄞县人，字维立，号碧川。杨守陈弟。成化十四年进士。授编修。迁南京侍读。弘治初与修《宪宗实录》，再迁侍讲学士。寻掌翰林院。再迁南京吏部右侍郎，充《会典》副总裁。武宗初乞休，加尚书致仕。守阯好学，博览群书，师事乃兄，学行与兄相埒。有《碧川文选》、《浙元三会录》等。